تورکیه جمهوریتی جمهوررئیسی رجب طیب اردوغان, تورکیه نینگ, روسیه و اوکراین جمهوررئیس لری ولادیمیر پوتین بیلن ولادیمیر زلنسکی اورته سیده بولیب اوته دیگن اوچره شووگه میزبانلیک قیلیش گه تیار ایکن لیگی نی معلوم قیلدی.
زلنسکی نینگ دعوتی گه بناً تورکیه بیلن اوکراین اورته سیده گی عالی ستراتیژیک کینگشی نینگ اونینچی ییغیلیشی گه اشتراک ایتیش اوچون پایتخت کیف گه تشریف بویورگن اردوغان, مارینسکی قصریده زلنسکی بیلن اوچره شدی.
اردوغان بیلن زلنسکی اورته سیده گی یککه مه یککه اوچره شوو آرتیدن, ایکله اولکه اورته سیده بولگن ایریم کیلیشوو لرنینگ امضاله نیشی اوچون بیر مراسم بولیب اوتدی.
امضا مراسمی آرتیدن ایسه اردوغان بیلن زلنسکی اورتاق مطبوعاتی کنفرانس ترتیب له دی.
اردوغان, تورکیه نینگ, قاره دینگیز آرقه لی قوشنی سی بولگن ایککی دوست اولکه اورته سیده گی بحران نینگ اداققه ییتیشتیریلیشی بوییچه قولیدن کیله دیگن برچه سعی و حرکت نی قیلیش گه تیار ایکن لیگی نی بیلدیردی.
زلنسکی بیلن ایکله اولکه اورته سیده گی تجارت حجمی نی 10 میلیارد دالر گه آشیریش اوچون قیلینیشی ممکن بولگن ایش لر باره سیده بحث ایتگن لیک لری نی بیلدیرگن اردوغان, "امضالنگن کیلیشوو لر, ستراتیژیک اورتاق لیگی میز نی ینه ده کوچه یتیریش بوییچه اراده میز نینگ سمبولیدن عبارت" دییه قید ایتدی.
زلنسکی ایسه, "بوگون امضالنگن کیلیشوو, بایکار اوچووچیسیز اوچاق لرنینگ اوکراین ده گی ایشلب چیقریش ظرفیتی نی آشیره دی.  ارضی تمامیتی میز نی حمایت قیلگن لیگی اوچون تورکیه و جمهوررئیس اردوغان گه تشکر بیلدیره من. اوروش نی اداققه ییتیشتیریش اوچون اوکراین- روسیه اورته سیده تورکیه نینگ واسطه چیلیک رولی اوچون منتدارچیلیک بیلدیره میز" دییه قید ایتدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
